Gly druffabe händ mer uns e Pause gönnt. Kuy Tyu chia Mui satsch tschrug. Nuudlesuppe mit Schweinefleisch. E super zmorge. Bald sind mers widr uffem Töffli gsässe und langsam hett die flachi Landschaft uffghört und mir sind in e einsamere, aber sehr Idyllische Egge vo däm Land cho. Immer weniger dörfli, immer weniger Ständ wo eim Benzin in 1 Liter Pepsi Fläsche verkaufe. Tankstelle gitts scho sitt e paar km keini meh. Das Fläschebenzin isch sone näbeverdienst vo villne Khmer, vor allem uff em  Land, aber au in dr Stadt. uss irgendwelchne Gründe isch das Benzin fascht immer in Pepsi Glasfläsche abgfüllt. Das Benzin isch importiert uss Vietnam und himmeltruurigi Qualität ;) Jänu. Besser als kai Benzin.